《蜀中登第答李搏六韵》
唐代·裴廷裕

何劳问我成都事，亦报君知便纳降。蜀柳笼堤烟矗矗，

海棠当户燕双双。富春不并穷师子，濯锦全胜旱曲江。

高卷绛纱扬氏宅，半垂红袖薛涛窗。浣花泛鹢诗千首，

静众寻梅酒百缸。若说弦歌与风景，主人兼是碧油幢。

作者简介：裴廷裕，字膺馀，昭宗时翰林学士，左散骑常侍，后贬湖南卒。诗二首